Tviler på at han hadde en god grunn til det, sier politiet i Haugesund.

– Det var en beruset mann i 30-årene som har funnet for godt å kaste den. Hvorfor han gjorde det, kjenner jeg ikke til, men jeg tviler på at han hadde en god grunn, sier operasjonsleder Jan Magne Østebøvik i Sør-Vest politidistrikt til TV 2 natt til søndag.

Hendelsen skjedde ute på gata, og dildoen traff politikvinnen på leggen.

– Det går fint med henne. Mannen blir anmeldt for forulemping av en offentlig tjenestemann, sier Østebøvik.

